LUBASU 6
Nshiinshi Nshotwiiyako ku Muyoba Unene?
Lesa wakanyonyoola bamucita shibi, ono Nowa abamung’anda yakwe bakapuluka. Matalikilo 7:11, 12, 23
Kwakalinga muyoba pa nshinku 40 malumwi amashiku, aceebo ceco manshi akesula pacishi coonse. Bamucita shibi boonse bakafwa.
Baangelo bakafutatila Lesa bakashiya mibili yabo ya buntu akuba mishimu ibiibi.
Bakalinga mu bwaato bakapuluka. Nabi Nowa aba mung’anda yakwe ndipakeenda ciindi bakafwa, Lesa ulakubabusha alimwi kwaamba ayi bakabe abuumi butamaani.
Lesa alimwi ulakunyonyoola bamucita shibi akupulusha bantu baluleme. Mateyo 24:37-39
Sataana amishimu ibiibi bacibeca bantu.
Bulya bwenka mbo cakalinga muciindi ca kwe Nowa, acecino ciindi baanji balakaka shintu shibotu nshaamba Lesa.
Onoonobo Yehova ulakunyonyoola bamucita shibi boonse.—2 Pita 2:5, 6.
Bamwi bantu bali anga ngu Nowa. Balakutika kuli Lesa akucita nshaamba; abo mba Kamboni bakwe Yehova.
lua_Latn umb_Latn bem_Latn bem_Latn bem_Latn bem_Latn bem_Latn lua_Latn bem_Latn bem_Latn bem_Latn